ఫాహిమా కేర్‌ ఆసుపత్రికి రూ.5 లక్షల జరిమానా
ఈనాడు డిజిటల్‌, హైదరాబాద్‌: నిర్లక్ష్యంగా వ్యవహరించి అప్పుడే పుట్టిన పాప మోచేయి కీలు జారిపోయేందుకు కారణం అయిన వైద్యుల తీరుపై జిల్లా వినియోగదారుల కమిషన్‌ ఆగ్రహం వ్యక్తం చేసింది. పరిహారంగా రూ.5 లక్షలు, కేసు ఖర్చుల కింద రూ.10 వేలు చెల్లించాలని ఆదేశించింది. సంగారెడ్డికి చెందిన మహ్మద్‌ సఫీయుద్దీన్‌ ఫాహిమ్‌ గర్భవతిగా ఉన్న తన భార్య సయ్యద్‌ రజియా సుల్తానాను యూసుఫ్‌గూడలోని ఫాహిమ్‌ కేర్‌ ఆసుపత్రిలో చేర్పించారు. 2019 మార్చిలో ఆమె ఆడపిల్లకు జన్మనిచ్చింది. ఈ క్రమంలో స్నానం చేయించేందుకు పాపను సిబ్బంది తీసుకెళ్లారు. కొంత సేపటి తర్వాత పాప కుడి చేయి కీలు జారిపోయినట్లు గుర్తించిన తల్లి.. తన కుటుంబ సభ్యులను అప్రమత్తం చేసింది. అనంతరం ఆసుపత్రి సిబ్బందిని ప్రశ్నించగా బాధ్యత వహిస్తూ పూర్తి స్థాయి ఉచిత చికిత్స అందించి పంపుతామని హామీ ఇచ్చారు. మూడు నెలల తర్వాత మరోసారి ఆసుపత్రికి రావాలని తెలిపారు. పాపను తీసుకొచ్చిన అనంతరం బిల్లు చెల్లిస్తేనే వైద్యం అందిస్తామని తెలపడంతో చేసేదేమీ లేక ఆ బిల్లు తల్లిదండ్రులు చెల్లించారు. అయితే సరైన వైద్యం అందక పాపకు కీలు సమస్య పోలేదు. దీంతో పాప తల్లిదండ్రులు జూబ్లీహిల్స్‌ ఠాణాలో ఫిర్యాదు చేశారు. వైద్యుల నిర్లక్ష్యం కారణంగా తమ పాపకు శాశ్వత అంగవైకల్యం ఏర్పడిందంటూ జిల్లా వినియోగదారుల కమిషన్‌ను ఆశ్రయించారు. కేసు పూర్వాపరాలు పరిశీలించిన కమిషన్‌ బెంచ్‌-2 అధ్యక్షుడు వక్కంటి నర్సింహరావు, సభ్యులు పారుపల్లి జవహర్‌బాబు, ఆర్‌.ఎస్‌.రాజెశ్రీతో కూడిన బెంచ్‌ ఆసుపత్రి తీరుపై ఆగ్రహం వ్యక్తం చేస్తూ పరిహారం చెల్లించాలని ఆదేశించింది.
fahima keri aasupatriki roo.5 lakshala jarimana
eenaadu dijitalli, hyderabade: nirlakshyamgaa vyavaharinchi appude puttina paapa mocheyi keelu jaaripoyenduku kaaranam ayina vaidyula teerupai jilla viniyogadaarula kamishan aagraham vyaktam chesindi. parihaaramgaa roo.5 lakshalu, kesu kharchula kinda roo.10 velu chellinchaalani aadesinchindi. sangaareddiki chendina mahmadke safiiyuddini fahime garbhavatigaa unna tana bharya sayyady rajia sultaanaanu eusufynudaloni fahime keri aasupatrilo cherpinchaaru. 2019 maarchilo aame aadapillaku janmanichindi. ee kramamlo snaanam cheyinchenduku paapanu sibbandi teesukellaaru. kontha sepati tarvaata paapa kudi cheyi keelu jaaripoyinatlu gurtinchina talli.. tana kutumba sabhyulanu apramattam chesindi. anantaram aasupatri sibbandini prasninchagaa baadhyata vahistuu puurti sthaayi uchita chikitsa andinchi pamputamani haami icharu. moodu nelala tarvaata marosari aasupatriki ravalani telipaaru. paapanu teesukochina anantaram billu chellistene vaidyam andistaamani telapadamtho chesedemi leka aa billu tallidandrulu chellinchaaru. ayithe saraina vaidyam andaka paapaku keelu samasya poledu. deentho paapa tallidandrulu jublihilse taanaalo firyaadu chesaru. vaidyula nirlakshyam kaaranamgaa tama paapaku saashwata angavaikalyam erpadindantu jilla viniyogadaarula kamishanne aasrayinchaaru. kesu puurvaaparaalu pariseelinchina kamishan bench-2 adhyakshudu vakkanti narsimharao, sabhyulu paarupalli jawaharybabu, aari.esi.raajeshreetho kuudina bench aasupatri teerupai aagraham vyaktam chestu pariharam chellinchaalani aadesinchindi.